title: 2011/352/EÚ: Rozhodnutie Rady z  9. júna 2011 o uplatňovaní ustanovení schengenského acquis týkajúcich sa Schengenského informačného systému v Lichtenštajnskom kniežatstve

text:
               18.6.2011

               SK

               Úradný vestník Európskej únie

               L 160/84

         ROZHODNUTIE RADY
   z 9. júna 2011
   o uplatňovaní ustanovení schengenského acquis týkajúcich sa Schengenského informačného systému v Lichtenštajnskom kniežatstve
   (2011/352/EÚ)
   RADA EURÓPSKEJ ÚNIE,
   so zreteľom na Protokol medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (protokol) (1), ktorý bol podpísaný 28. februára 2008 (2) a nadobudol platnosť 7. apríla 2011, a najmä na jeho článok 10 ods. 1,
   keďže:

               (1)

               V článku 10 ods. 1 protokolu sa stanovuje, že ustanovenia schengenského acquis sa v Lichtenštajnskom kniežatstve začnú uplatňovať iba na základe rozhodnutia Rady prijatého na tento účel a po overení splnenia nevyhnutných podmienok vykonávania tohto acquis Lichtenštajnským kniežatstvom.

               (2)

               Rada overila, že Lichtenštajnské kniežatstvo zabezpečuje uspokojivú úroveň ochrany údajov nasledujúcim spôsobom: Lichtenštajnskému kniežatstvu sa zaslal podrobný dotazník, odpovede naň sa zaznamenali a potom sa v súlade s platným schengenským hodnotiacim postupom, ako sa uvádza v rozhodnutí výkonného výboru zo 16. septembra 1998 o zriadení Stáleho výboru pre hodnotenie a vykonávanie Schengenu [dokument SCH/Com-ex (98) 26 def.] (3) (rozhodnutie výkonného výboru zo 16. septembra 1998), vykonali v Lichtenštajnskom kniežatstve návštevy, ktorých účelom bolo vykonať overenie a zhodnotenie v oblasti ochrany údajov.

               (3)

               Rada dospela 9. júna 2011 k záveru, že Lichtenštajnské kniežatstvo v oblasti ochrany údajov podmienky splnilo. Preto možno stanoviť dátum, od ktorého sa na Lichtenštajnské kniežatstvo môže vzťahovať schengenské acquis týkajúce sa Schengenského informačného systému (SIS).

               (4)

               Nadobudnutie účinnosti tohto rozhodnutia by malo umožniť prenos reálnych údajov SIS do Lichtenštajnského kniežatstva. Konkrétne používanie týchto údajov by malo Rade umožniť prostredníctvom platného schengenského hodnotiaceho postupu, ako sa uvádza v rozhodnutí výkonného výboru zo 16. septembra 1998, overiť správne uplatňovanie ustanovení schengenského acquis týkajúcich sa SIS v Lichtenštajnskom kniežatstve. Po ukončení týchto hodnotení by Rada mala rozhodnúť o zrušení kontrol na vnútorných hraniciach s Lichtenštajnským kniežatstvom.

               (5)

               V dohode medzi Lichtenštajnským kniežatstvom, Islandskou republikou a Nórskym kráľovstvom o vykonávaní, uplatňovaní a vývoji schengenského acquis a o kritériách a mechanizmoch určenia štátu zodpovedného za preskúmanie žiadosti o azyl predloženej v Lichtenštajnsku, na Islande alebo v Nórsku sa ustanovuje, že v súvislosti s vykonávaním, uplatňovaním a vývojom schengenského acquis nadobudne platnosť v ten istý deň ako protokol.

               (6)

               Rada by mala prijať samostatné rozhodnutie, ktorým by sa stanovil dátum zrušenia kontrol na vnútorných hraniciach. Mali by sa zaviesť určité obmedzenia na využívanie SIS do dátumu stanoveného v uvedenom rozhodnutí,

         PRIJALA TOTO ROZHODNUTIE:
   Článok 1
   1.   Ustanovenia schengenského acquis týkajúce sa SIS uvedené v prílohe I sa od 19. júla 2011 vzťahujú na Lichtenštajnské kniežatstvo v jeho vzťahoch s Belgickým kráľovstvom, Bulharskou republikou, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Talianskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltou, Holandským kráľovstvom, Rakúskou republikou, Poľskou republikou, Portugalskou republikou, Rumunskom, Slovinskou republikou, Slovenskou republikou, Fínskou republikou a Švédskym kráľovstvom.
   2.   Ustanovenia schengenského acquis týkajúce sa SIS uvedené v prílohe II sa od dátumu stanoveného v uvedených ustanoveniach vzťahujú na Lichtenštajnské kniežatstvo v jeho vzťahoch s Belgickým kráľovstvom, Bulharskou republikou, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Talianskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltou, Holandským kráľovstvom, Rakúskou republikou, Poľskou republikou, Portugalskou republikou, Rumunskom, Slovinskou republikou, Slovenskou republikou, Fínskou republikou a Švédskym kráľovstvom.
   3.   Prenos reálnych údajov SIS sa do Lichtenštajnského kniežatstva môže vykonávať od 9. júna 2011.
   Pokiaľ odsek 4 neustanovuje inak, Lichtenštajnské kniežatstvo môže vkladať údaje do SIS a využívať údaje SIS od 19. júla 2011.
   4.   Do dátumu zrušenia kontrol na svojich vnútorných hraniciach Lichtenštajnské kniežatstvo:

               a)

               nie je povinné, pokiaľ ide o štátnych príslušníkov tretích krajín, pre ktorých členský štát vytvoril zápis v SIS na účely odoprenia vstupu, odoprieť takýmto osobám vstup na svoje územie ani ich vypovedať;

               b)

               sa zdrží vkladania údajov, na ktoré sa vzťahuje článok 96 Dohovoru z 19. júna 1990, ktorým sa vykonáva Schengenská dohoda zo 14. júna 1985 uzavretá medzi vládami štátov hospodárskej únie Beneluxu, Spolkovej republiky Nemecko a Francúzskej republiky o postupnom zrušení kontrol na ich spoločných hraniciach (4) (Schengenský dohovor).

         Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 9. júna 2011

            Za Radu

            predseda

         PINTÉR S.

      (1)  Zatiaľ neuverejnený v úradnom vestníku.

      (2)  Rozhodnutia Rady 2008/261/ES (Ú. v. EÚ L 83, 26.3.2008, s. 3) a 2008/262/ES (Ú. v. EÚ L 83, 26.3.2008, s. 5).

      (3)  Ú. v. ES L 239, 22.9.2000, s. 138.

      (4)  Ú. v. ES L 239, 22.9.2000, s. 19.

      PRÍLOHA I

         Zoznam ustanovení schengenského acquis týkajúcich sa SIS, ktoré sa majú vzťahovať na Lichtenštajnské kniežatstvo

                  1.

                  Pokiaľ ide o ustanovenia Schengenského dohovoru:
                  článok 64 a články 92 až 119 Schengenského dohovoru.

                  2.

                  Pokiaľ ide o rozhodnutia a vyhlásenia výkonného výboru zriadeného Schengenským dohovorom týkajúce sa SIS:

                              a)

                              rozhodnutie výkonného výboru z 15. decembra 1997 o zmene a doplnení finančného nariadenia o C.SIS [SCH/Com-ex (97) 35] (1);

                              b)

                                          —

                                          vyhlásenie výkonného výboru z 18. apríla 1996, ktoré vymedzuje pojem cudzinec [SCH/Com-ex (96) decl. 5] (2),

                                          —

                                          vyhlásenie výkonného výboru z 28. apríla 1999 o štruktúre SIS [SCH/Com-ex (99) decl. 2 rev.] (3).

                  3.

                  Pokiaľ ide o ďalšie nástroje týkajúce sa SIS:

                              a)

                              smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (4), pokiaľ sa uplatňuje vo vzťahu k spracúvaniu údajov v rámci SIS;

                              b)

                              rozhodnutie Rady 2000/265/ES z 27. marca 2000, ktorým sa stanovuje finančné nariadenie upravujúce rozpočtové hľadiská správy vykonávanej námestníkom generálneho tajomníka Rady pre zmluvy, ktoré uzaviera v zastúpení niektorých členských štátov a ktoré sa týkajú riadenia a fungovania komunikačnej infraštruktúry pre schengenské prostredie (Sisnet) (5);

                              c)

                              príručka SIRENE (6);

                              d)

                              nariadenie Rady (ES) č. 871/2004 z 29. apríla 2004 o zavedení niektorých nových funkcií pre Schengenský informačný systém vrátane boja proti terorizmu (7) a všetky nasledujúce rozhodnutia o dátume uplatňovania týchto funkcií;

                              e)

                              rozhodnutie Rady 2005/211/SVV z 24. februára 2005 o zavedení niektorých nových funkcií pre Schengenský informačný systém vrátane boja proti terorizmu (8) a všetky nasledujúce rozhodnutia o dátume uplatňovania týchto funkcií;

                              f)

                              nariadenie Európskeho parlamentu a Rady (ES) č. 1160/2005 zo 6. júla 2005, ktorým sa mení a dopĺňa Dohovor, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach, pokiaľ ide o prístup služieb členských štátov zodpovedných za vydávanie osvedčení o registrácii vozidiel k Schengenskému informačnému systému (9);

                              g)

                              článok 5 ods. 4 písm. a) a ustanovenia hlavy II a príloh k nariadeniu Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), týkajúce sa Schengenského informačného systému (SIS) (10);

                              h)

                              nariadenie Rady (ES) č. 1104/2008 z 24. októbra 2008 o prechode zo Schengenského informačného systému (SIS 1+) na Schengenský informačný systém druhej generácie (SIS II) (11);

                              i)

                              rozhodnutie Rady 2008/839/SVV z 24. októbra 2008 o prechode zo Schengenského informačného systému (SIS 1+) na Schengenský informačný systém druhej generácie (SIS II) (12).

         (1)  Ú. v. ES L 239, 22.9.2000, s. 444.

         (2)  Ú. v. ES L 239, 22.9.2000, s. 458.

         (3)  Ú. v. ES L 239, 22.9.2000, s. 459.

         (4)  Ú. v. ES L 281, 23.11.1995, s. 31.

         (5)  Ú. v. ES L 85, 6.4.2000, s. 12.

         (6)  Časti príručky SIRENE boli uverejnené v Ú. v. EÚ C 38, 17.2.2003, s. 1. Príručka bola zmenená a doplnená rozhodnutiami Komisie 2006/757/ES (Ú. v. EÚ L 317, 16.11.2006, s. 1) a 2006/758/ES (Ú. v. EÚ L 317, 16.11.2006, s. 41).

         (7)  Ú. v. EÚ L 162, 30.4.2004, s. 29.

         (8)  Ú. v. EÚ L 68, 15.3.2005, s. 44.

         (9)  Ú. v. EÚ L 191, 22.7.2005, s. 18.

         (10)  Ú. v. EÚ L 105, 13.4.2006, s. 1.

         (11)  Ú. v. EÚ L 299, 8.11.2008, s. 1.

         (12)  Ú. v. EÚ L 299, 8.11.2008, s. 43.

      PRÍLOHA II

         Zoznam ustanovení schengenského acquis týkajúcich sa SIS, ktoré sa majú vzťahovať na Lichtenštajnské kniežatstvo od dátumu stanoveného v týchto ustanoveniach

                  1.

                  Nariadenie Európskeho parlamentu a Rady (ES) č. 1986/2006 z 20. decembra 2006, ktoré sa týka prístupu útvarov zodpovedných za vydávanie osvedčení o evidencii vozidiel v členských štátoch do Schengenského informačného systému druhej generácie (SIS II) (1).

                  2.

                  Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (2).

                  3.

                  Rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (3).

         (1)  Ú. v. EÚ L 381, 28.12.2006, s. 1.

         (2)  Ú. v. EÚ L 381, 28.12.2006, s. 4.

         (3)  Ú. v. EÚ L 205, 7.8.2007, s. 63.


title: 2007/545/ES,Euratom: Rozhodnutie Rady z  23. júla 2007 , ktorým sa vymenúva dánsky člen Európskeho hospodárskeho a sociálneho výboru

text:
               2.8.2007

               SK

               Úradný vestník Európskej únie

               L 201/14

      ROZHODNUTIE RADY

   z 23. júla 2007,
   ktorým sa vymenúva dánsky člen Európskeho hospodárskeho a sociálneho výboru
   (2007/545/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2006/703/ES, Euratom zo 16. októbra 2006, ktorým sa vymenúvajú dánski členovia Európskeho hospodárskeho a sociálneho výboru (1) na obdobie od 21. septembra 2006 do 20. septembra 2010,
   so zreteľom na kandidáta, ktorého navrhla dánska vláda,
   so zreteľom na stanovisko Komisie,
   keďže sa v dôsledku odstúpenia pána Henrika FALLESENA uvoľnilo jedno miesto dánskeho člena Európskeho hospodárskeho a sociálneho výboru,
   ROZHODLA TAKTO:
   Článok 1
   Pani Sinne ALSING CONAN sa vymenúva za členku Európskeho hospodárskeho a sociálneho výboru ako náhrada za Henrika FALLESENA na zvyšný čas jeho funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 23. júla 2007

            Za Radu

            predseda

         L. AMADO

      (1)  Ú. v. EÚ L 291, 21.10.2006, s. 33.


title: Rozhodnutie Rady z 25. apríla 2002 týkajúce sa bezpečnosti v súvislosti s futbalovými zápasmi s medzinárodným rozmerom

text:
Dôležité právne oznámenie

|

32002D0348

Úradný vestník L 121 , 08/05/2002 S. 0001 - 0003

		Rozhodnutie Radyz 25. apríla 2002týkajúce sa bezpečnosti v súvislosti s futbalovými zápasmi s medzinárodným rozmerom(2002/348/SVV)RADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 30 ods. 1 písm. a) a b) a článok 34 ods. 2 písm. c),so zreteľom na iniciatívu Belgického kráľovstva,so zreteľom na stanovisko Európskeho parlamentu [1],keďže:(1) Podľa podmienok článku 29 zmluvy cieľom Európskej únie je zabezpečiť pre občanov vysokú úroveň ochrany v oblasti slobody, bezpečnosti a spravodlivosti rozvíjaním spoločného postupu medzi členskými štátmi v oblasti policajnej spolupráce.(2) V dôsledku rôznych medzinárodných a európskych súťaží a veľkého počtu cestujúcich fanúšikov, futbal nadobúda značne medzinárodný rozmer. Takýto medzinárodný rozmer vyžaduje pristupovať k bezpečnosti v súvislosti s futbalovými zápasmi spôsobom, ktorý presahuje za štátne hranice.(3) Futbal by sa nemal považovať iba za potenciálny zdroj problémov súvisiacich s porušovaním zákona a poriadku alebo bezpečnosti, ale aj ako udalosť, ktorá sa musí aj napriek možnému riziku efektívne zvládnuť.(4) Najmä s cieľom predchádzania a potláčania násilia spojeného s futbalom je dôležité vymieňať si informácie, aby príslušné policajné orgány v členských štátoch mohli vykonať náležité prípravy a zabezpečiť primeranú reakciu.(5) Pre výmenu informácií vo vzťahu k futbalovým podujatiam a s cieľom nevyhnutnej policajnej spolupráce v súvislosti s futbalovými zápasmi s medzinárodným rozmerom má rozhodujúci význam zriadenie národných futbalových informačných stredísk policajného charakteru v každom členskom štáte.(6) So zreteľom na tieto akty prijaté Radou Európy: Dohovor z 28. januára 1981 o ochrane jednotlivcov pri automatickom spracovaní osobných údajov, odporúčanie č. R(87)15 Výboru ministrov zo 17. septembra 1987 upravujúce používanie osobných údajov v policajnom sektore a Dohovor z 19. augusta 1985 o násilí a neviazanosti divákov počas športových podujatí, a najmä na futbalových zápasoch.(7) Rada prijala 26. mája 1997 spoločný postup 97/339/SVV týkajúci sa spolupráce v oblasti práva a poriadku a bezpečnosti [2] a 9. júna 1997 prijala rezolúciu o predchádzaní a zamedzení futbalovému výtržníctvu prostredníctvom výmeny skúseností, vylúčenia zo štadióna a mediálnej politiky [3].(8) Rada prijala 6. decembra 2001 okrem toho rezolúciu týkajúcu sa príručky s odporúčaniami pre medzinárodnú policajnú spoluprácu a opatreniami na predchádzanie a kontrolu násilia a výtržností v súvislosti s futbalovými zápasmi s medzinárodným rozmerom, na ktorých sa zúčastňuje najmenej jeden členský štát [4],ROZHODLA TAKTO:Článok 1Zriadenie národných futbalových informačných stredísk1. Každý členský štát vytvorí alebo určí národné futbalové informačné stredisko policajného charakteru.2. Každý členský štát v súlade s týmto rozhodnutím písomne oznámi Generálnemu sekretariátu Rady podrobné údaje o svojom národnom futbalovom informačnom stredisku a všetky následné zmeny. Generálny sekretariát Rady ich dá uverejniť v úradnom vestníku.3. Národné futbalové informačné stredisko bude konať ako priame, centrálne kontaktné miesto pre výmenu relevantných informácií a uľahčovanie medzinárodnej policajnej spolupráce v súvislosti s futbalovými zápasmi s medzinárodným rozmerom.Členský štát sa môže rozhodnúť realizovať určité kontakty týkajúce sa aspektov súvisiacich s futbalom prostredníctvom služby, ktoré sú príslušné pre tieto špecifické aspekty, pod podmienkou, že národnému futbalovému informačnému stredisku bude pohotovo a primerane poskytnuté minimum potrebných informácií.4. Každý členský štát zabezpečí, aby jeho národné futbalové informačné stredisko bolo schopné plniť jemu zverené úlohy efektívne a pohotovo.5. Toto rozhodnutie sa bude uplatňovať bez toho, aby boli dotknuté existujúce vnútroštátne ustanovenia, najmä rozdelenie právomocí medzi jednotlivými službami a orgánmi v príslušnom členskom štáte.Článok 2Úlohy národných futbalových informačných stredísk1. Národné futbalové informačné strediská budú zodpovedné za koordinovanie a uľahčovanie výmeny policajných informácií v súvislosti s futbalovými zápasmi s medzinárodným rozmerom. Takáto výmena informácií môže zahrňovať aj iné orgány činné v trestnom konaní, ktoré prispievajú k bezpečnosti alebo právu a poriadku podľa rozdelenia právomoci v príslušnom členskom štáte.2. Národné futbalové informačné strediská budú mať v súlade s uplatniteľnými vnútroštátnymi a medzinárodnými právnymi predpismi prístup k informáciám obsahujúcim osobné údaje o najrizikovejších fanúšikoch.3. Národné futbalové informačné strediská budú uľahčovať, koordinovať a organizovať realizáciu medzinárodnej policajnej spolupráce v súvislosti s futbalovými zápasmi s medzinárodným rozmerom.4. V súlade s existujúcimi vnútroštátnymi ustanoveniami, najmä s rozdelením právomocí medzi jednotlivými službami a orgánmi v príslušnom členskom štáte, by národné futbalové informačné strediská mohli byť zodpovedné za poskytovanie pomoci príslušným štátnym orgánom.5. Pre zápasy s medzinárodným rozmerom budú národné futbalové informačné strediská poskytovať, minimálne na žiadosť iného futbalového informačného strediska v príslušnom členskom štáte, ocenenie rizika týkajúce sa klubov a národných tímov ich vlastnej krajiny.Článok 3Výmena policajných informácií medzi národnými futbalovými informačnými strediskami1. Národné futbalové informačné strediská sa pred, v priebehu a počas futbalového podujatia s medzinárodným rozmerom zapoja na žiadosť príslušného národného futbalového informačného strediska, alebo z vlastnej iniciatívy, do vzájomnej výmeny informácií a podľa podmienok stanovených v odseku 3, aj do výmeny osobných údajov.2. Všeobecné informácie vymieňané v súvislosti s futbalovým zápasom s medzinárodným rozmerom budú obsahovať strategické, operatívne a taktické informácie. Takéto informácie sú definované takto:- strategické informácie: informácie, ktoré špecifikujú všetky aspekty podujatia so zvláštnym zreteľom na bezpečnostné riziká spojené s podujatím,- operatívne informácie: informácie poskytujúce presný obraz akcie v priebehu podujatia,- taktické informácie: informácie umožňujúce osobám povereným operáciou podniknúť príslušné kroky na zachovanie poriadku a bezpečnosti v súvislosti s podujatím.3. Osobné údaje sa vymieňajú v súlade s uplatniteľnými vnútroštátnymi a medzinárodnými právnymi predpismi, pričom sa zohľadnia zásady Dohovoru Rady Európy č. 108 z 28. januára 1981 o ochrane jednotlivcov pri automatickom spracovaní osobných údajov a — prípadne — odporúčanie č. R(87)15 Výboru ministrov Rady Európy zo 17. septembra 1987 upravujúce používanie osobných údajov v policajnom sektore. Cieľom takýchto výmen je pripraviť a prijať príslušné opatrenia na udržanie práva a poriadku počas konania futbalového podujatia. Takáto výmena môže obsahovať najmä podrobné údaje o jednotlivcoch, ktorí skutočne alebo potenciálne ohrozujú právo a poriadok a bezpečnosť.Článok 4Postup pre komunikáciu medzi národnými futbalovými informačnými strediskami1. Manipulácia s informáciami o futbalových zápasoch s medzinárodným rozmerom sa bude koordinovať cez národné futbalové informačné strediská. Tieto zabezpečia, aby všetky príslušné policajné služby dostali načas všetky potrebné informácie. Informácie po spracovaní použije buď samotné národné futbalové informačné stredisko, alebo ich postúpi príslušným orgánom a policajným zborom.2. Národné futbalové informačné stredisko v členskom štáte, ktorý je hostiteľom futbalového podujatia, bude pred, počas a po súťaži alebo zápase komunikovať s národným/i policajným/i zborom/mi príslušného členského štátu a prípadne prostredníctvom styčného/ých dôstojníka/ov, ktorého/ých určil a vyslal takýto členský štát. Na styčných dôstojníkov je možné obracať sa v predmetných oblastiach práva a poriadku a bezpečnosti, vo veci násilia v súvislosti s futbalom a bežného trestného činu, ak súvisí s konkrétnym futbalovým zápasom alebo turnajom.3. Národné futbalové informačné strediská budú komunikovať takým spôsobom, aby bola zachovaná dôvernosť údajov. Ak nejde o osobné údaje, záznamy vymieňaných správ sa budú uchovávať. Ostatné zúčastnené národné informačné strediská môžu neskôr do nich nahliadať za predpokladu, že národnému futbalovému informačnému stredisku, z ktorého informácie pochádzajú, sa vopred umožní zaujať stanovisko k ich doručeniu.Článok 5Použitie jazykovKaždé národné futbalové informačné stredisko bude komunikovať vo svojom vlastnom jazyku s prekladom do rokovacieho jazyka, ktorý je spoločný pre obe strany, pokiaľ sa medzi zúčastnenými stranami nedohodne inak.Článok 6HodnotenieRada vyhodnotí vykonávanie tohto rozhodnutia do dvoch rokov od jeho prijatia.Článok 7Údaje o účinnostiToto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev.V Luxemburgu 25. apríla 2002Za RadupredsedaM. Rajoy Brey[1] Stanovisko doručené 9. apríla 2002 (ešte neuverejnené v úradnom vestníku).[2] Ú. v. ES L 147, 5.6.1997, s. 1.[3] Ú. v. ES C 193, 24.6.1997, s. 1.[4] Ú. v. ES C 22, 24.1.2002, s. 1.--------------------------------------------------


title: 2009/648/ES: Rozhodnutie Európskeho parlamentu z  23. apríla 2009 o účtovnej závierke Európskej agentúry pre bezpečnosť letectva za rozpočtový rok 2007

text:
               26.9.2009

               SK

               Úradný vestník Európskej únie

               L 255/125

      ROZHODNUTIE EURÓPSKEHO PARLAMENTU

   z 23. apríla 2009
   o účtovnej závierke Európskej agentúry pre bezpečnosť letectva za rozpočtový rok 2007
   (2009/648/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej agentúry pre bezpečnosť letectva za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva (4), a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0163/2009),

               1.

               berie na vedomie ročnú účtovnú závierku Európskej agentúry pre bezpečnosť letectva v znení pripojenom k správe Dvora audítorov;

               2.

               schvaľuje účtovnú závierku Európskej agentúry pre bezpečnosť letectva za rozpočtový rok 2007;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 16.

      (2)  Ú. v. EÚ C 311, 5.12.2008, s. 20.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 79, 19.3.2008, s. 1.

      (5)  Ú. v. ES L 357, 31.12.2002, s. 72.


title: 2009/544/ES: Rozhodnutie Komisie z  13. augusta 2008 , ktorým sa ustanovujú ekologické kritériá na udelenie environmentálnej značky Spoločenstva náterovým farbám a lakom určeným na použitie vo vnútorných priestoroch [oznámené pod číslom K(2008) 4453] (Text s významom pre EHP)

text:
               14.7.2009

               SK

               Úradný vestník Európskej únie

               L 181/39

      ROZHODNUTIE KOMISIE

   z 13. augusta 2008,
   ktorým sa ustanovujú ekologické kritériá na udelenie environmentálnej značky Spoločenstva náterovým farbám a lakom určeným na použitie vo vnútorných priestoroch
   [oznámené pod číslom K(2008) 4453]
   (Text s významom pre EHP)
   (2009/544/ES)
   KOMISIA EURÓPSKYCH SPOLOČENSTIEV
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), najmä na jeho článok 6 ods. 1 druhý pododsek,
   keďže:

               (1)

               Podľa nariadenia (ES) č. 1980/2000 sa environmentálna značka Spoločenstva môže udeliť výrobku, ktorého vlastnosti umožňujú, aby významne prispel k zlepšeniu kľúčových aspektov životného prostredia.

               (2)

               V nariadení (ES) č. 1980/2000 sa ustanovuje, že osobitné kritériá environmentálnej značky vypracované na základe kritérií navrhnutých Radou Európskej únie pre udeľovanie environmentálnej značky sa majú ustanoviť podľa skupín výrobkov.

               (3)

               V tomto nariadení sa tiež uvádza, že preskúmanie kritérií na udelenie environmentálnej značky a požiadaviek na posudzovanie a overenie týchto kritérií sa uskutoční s dostatočným predstihom pred skončením platnosti kritérií určených pre danú skupinu výrobkov.

               (4)

               V súlade s nariadením (ES) č. 1980/2000 sa vykonal včasný prieskum ekologických kritérií aj súvisiacich požiadaviek na posudzovanie a overovanie, ktoré sú stanovené rozhodnutím Komisie 2002/739/ES z 3. septembra 2002, ktorým sa stanovujú revidované ekologické kritériá pre udelenie environmentálnej značky Spoločenstva náterovým farbám a lakom určeným na použitie vo vnútorných priestoroch a ktorým sa mení a dopĺňa rozhodnutie 1999/10/ES (2). Tieto ekologické kritériá a súvisiace požiadavky na posudzovanie a overovanie sú platné do 28. februára 2009.

               (5)

               S cieľom zohľadniť vývoj v oblasti vedy a trhov je so zreteľom na tento prieskum vhodné upraviť vymedzenie skupiny výrobkov a zaviesť nové ekologické kritériá.

               (6)

               Rozhodnutie 2002/739/ES by sa preto malo nahradiť.

               (7)

               Ekologické kritériá, ako aj požiadavky na príslušné posúdenie a overovanie by mali platiť do štyroch rokov odo dňa notifikácie tohto rozhodnutia.

               (8)

               Prechodné obdobie by sa malo povoliť výrobcom, ktorých výrobkom bola pre farby a laky určené na použitie vo vnútorných priestoroch udelená environmentálna značka pred 18. augustom 2008, alebo výrobcom, ktorí sa o tento druh značky uchádzali pred 18. augustom 2008 s cieľom poskytnúť im dostatok času, aby prispôsobili svoje výrobky revidovaným kritériám a požiadavkám. Na účely väčšej právnej istoty by výrobcovia mali mať do 28. februára 2009 povolené podávať žiadosti v súlade s kritériami ustanovenými v rozhodnutí 2002/739/ES alebo v súlade s kritériami ustanovenými v tomto rozhodnutí. Po tomto dátume by sa mali uplatňovať iba kritériá ustanovené v tomto rozhodnutí.

               (9)

               Opatrenia ustanovené v tomto rozhodnutí sú v súlade so stanoviskom výboru zriadeného na základe článku 17 nariadenia (ES) č. 1980/2000,

         PRIJALA TOTO ROZHODNUTIE:
   Článok 1
   1.   Skupina výrobkov „náterové farby a laky určené na použitie vo vnútorných priestoroch“ sa skladá z vnútorných dekoratívnych náterových farieb a lakov, moridiel na drevo a príbuzných výrobkov, v súlade s vymedzením v odseku 2, určených na použitie pre domácich majstrov aj profesionálnych používateľov a vyvinutých predovšetkým na použitie vo vnútorných priestoroch, a ktoré sú ako také uvádzané na trh.
   Do tejto skupiny výrobkov patria okrem iného podlahové náterové látky a podlahové farby; výrobky, ktoré predajcovia farebne tónujú podľa želania amatérskych aj profesionálnych dekoratérov; tónovacie systémy; dekoratívne náterové farby v podobe tekutiny alebo pasty vopred pripravené, zafarbené alebo vyrobené výrobcom, aby uspokojil potreby spotrebiteľov, pričom sem patria aj základné náterové farby a podkladové nátery takýchto systémov výrobkov.
   2.   „Náterová farba“ znamená pigmentovaný náterový materiál v podobe tekutiny, pasty alebo prášku, ktorý po nanesení na podklad vytvorí nepriesvitný film s ochrannými, dekoratívnymi alebo špecifickými technickými vlastnosťami.
   „Lak“ znamená číry náterový materiál, ktorý po nanesení na podklad vytvorí stály priesvitný film s ochrannými, dekoratívnymi alebo špecifickými technickými vlastnosťami.
   „Dekoratívne náterové farby a laky“ znamenajú náterové farby a laky, ktoré sa nanášajú na budovy, ich obklady a inštalácie a sú určené na dekoratívne a ochranné účely. Používajú sa in situ. Aj keď z ich povahy vyplýva, že majú dekoratívnu funkciu, majú aj ochrannú úlohu.
   „Moridlá na drevo“ (lazúry) znamenajú náterové látky vytvárajúce priesvitný alebo polopriesvitný film, ktorý slúži na dekoráciu a ochranu dreva proti vplyvom počasia, čo umožňuje ľahkú údržbu.
   „Tónovacie systémy“ sú metódy prípravy pigmentových náterových farieb zmiešaním „základnej farby“ s farebnými odtieňmi.
   3.   Do tejto skupiny výrobkov nepatria:

               a)

               protikorózne náterové látky;

               b)

               antivegetatívne náterové látky;

               c)

               výrobky na ochranu dreva;

               d)

               náterové látky na konkrétne priemyselné a profesionálne použitie vrátane veľmi odolných náterových látok;

               e)

               náterové látky na fasády;

               e)

               všetky výrobky, ktoré boli vyvinuté na použitie vo vonkajších priestoroch a ako také sa uvádzajú na trh.

         Článok 2
   1.   Na to, aby sa náterovým farbám a lakom udelila environmentálna značka Spoločenstva podľa nariadenia (ES) č. 1980/2000 a odsekov 2 a 3 tohto článku, musia patriť do skupiny výrobkov „náterové farby a laky určené na použitie vo vnútorných priestoroch“ vymedzenej v článku 1 a musia spĺňať ekologické kritériá ustanovené v prílohe k tomuto rozhodnutiu.
   2.   Dvojzložkové reaktívne účinné náterové látky na špecifické koncové použitie musia spĺňať tieto podmienky:

               a)

               obidve ich zložky musia jednotlivo spĺňať ekologické kritériá ustanovené v prílohe (s výnimkou kritérií pre prchavé organické zlúčeniny);

               b)

               musia ich dopĺňať informácie s vysvetlením, že jednotlivé komponenty sa nesmú používať samostatne ani zmiešavať s inými výrobkami;

               c)

               konečný hotový výrobok pripravený na použitie však musí spĺňať ekologické kritériá vrátane kritérií týkajúcich sa prchavých organických zlúčenín (VOC).

         3.   Náterové látky uvádzané na trh určené na použitie vo vnútorných a vonkajších priestoroch musia spĺňať kritériá ustanovené v tomto rozhodnutí o náterových farbách a lakoch určených na použitie vo vnútorných priestoroch aj kritériá ustanovené v rozhodnutí Komisie 2009/543/ES (3) o náterových farbách a lakoch určených na použitie vo vonkajších priestoroch.
   Článok 3
   Ekologické kritériá pre skupinu výrobkov „náterové farby a laky určené na použitie vo vnútorných priestoroch“, ako aj príslušné požiadavky na posudzovanie a overovanie platia štyri roky odo dňa nadobudnutia účinnosti tohto rozhodnutia.
   Článok 4
   Na administratívne účely sa skupine výrobkov „náterové farby a laky určené na použitie vo vnútorných priestoroch“ priraďuje číselný kód „07“.
   Článok 5
   Rozhodnutie 2002/739/ES sa zrušuje.
   Článok 6
   1.   Environmentálne značky udelené pred 18. augustom 2008 výrobkom patriacim do skupiny výrobkov „farby a laky určené na použitie vo vnútorných priestoroch“ sa môžu naďalej používať do 28. februára 2009.
   2.   V prípade, že pred 18. augustom 2008 boli predložené žiadosti o udelenie environmentálnej značky pre výrobky patriace do skupiny výrobkov „farby a laky určené na použitie vo vnútorných priestoroch“, takým výrobkom sa environmentálna značka môže udeliť za podmienok ustanovených v rozhodnutí 2002/739/ES. V týchto prípadoch sa environmentálna značka môže používať do 28. februára 2009.
   3.   V prípade, že žiadosti o udelení environmentálnej značky pre výrobky patriace do skupiny výrobkov „farby a laky určené na použitie vo vnútorných priestoroch“ boli predložené po 18. auguste 2008 ale pred 1. marcom 2009, môžu sa žiadosti podávať na základe kritérií ustanovených v rozhodnutí 2002/739/ES alebo kritérií ustanovených v tomto rozhodnutí.
   Ak je žiadosť založená na kritériu ustanovenom v rozhodnutí 2002/739/ES, môže sa environmentálna značka používať do 28. februára 2009.
   Článok 7
   Toto rozhodnutie je určené členským štátom.

      V Bruseli 13. augusta 2008

            Za Komisiu

         Olli REHN

            člen Komisie

      (1)  Ú. v. ES L 237, 21.9.2000, s. 1.

      (2)  Ú. v. ES L 236, 4.9.2002, s. 4.

      (3)  Pozri stranu 27 tohto úradného vestníka.

      PRÍLOHA
      A.   RÁMEC

         Ciele kritérií

      Cieľom týchto kritérií je najmä:

                  —

                  efektívne využívať daný výrobok a minimalizovať odpad,

                  —

                  znížiť environmentálne a iné riziká (ako napríklad troposférický ozón) pomocou zníženia množstva emisií z rozpúšťadiel,

                  —

                  znížiť vypúšťanie toxických alebo inak znečisťujúcich látok do vôd. Kritériá sú ustanovené na úrovniach, ktorými sa podporuje označovanie interiérových náterových farieb a lakov, ktoré majú menší vplyv na životné prostredie.

         Požiadavky na posudzovanie a overovanie

      Konkrétne požiadavky na posudzovanie a overovanie sa uvádzajú v rámci každého kritéria.
      Ak sa od žiadateľa vyžaduje, aby predložil vyhlásenia, dokumentáciu, analýzy, protokoly o skúške alebo iný dôkazový materiál potvrdzujúci súlad s kritériami, rozumie sa pod tým, že tieto dokumenty môžu podľa potreby pochádzať od žiadateľa a/alebo jeho dodávateľa (dodávateľov) prípadne ich dodávateľa (dodávateľov) atď.
      V prípade potreby sa môžu použiť iné metódy skúšky ako tie, ktoré sa uvádzajú pri každom kritériu, ak zodpovedný orgán posudzujúci žiadosť uzná ich rovnocennosť.
      Príslušné orgány môžu v prípade potreby vyžadovať sprievodnú dokumentáciu a vykonať nezávislé overenia.
      Príslušným orgánom sa odporúča, aby pri posudzovaní žiadostí a monitorovaní súladu s kritériami zohľadňovali uplatňovanie uznaných systémov environmentálneho manažérstva, akými sú EMAS alebo EN ISO 14001 (poznámka: uplatňovanie takýchto systémov manažérstva sa nevyžaduje).
      V prípade, že sa v kritériách uvádzajú zložky, vzťahuje sa to na látky a prípravky. Vymedzenie pojmov „látky“ a „prípravky“ sa uvádza v nariadení REACH [nariadenie Európskeho parlamentu a Rady (ES) č. 1907/2006 (1)].
      Príslušnému orgánu treba predložiť presné zloženie výrobku so všetkými pridanými látkami, ktoré žiadateľ používa. Všetky látky, vrátane nečistôt, prítomné v koncentrácii vyššej ako 0,01 % (hm.) by sa mali oznámiť, pokiaľ však nižšie koncentrácie nie sú špecifikované v kritériách na inom mieste.
      B.   EKOLOGICKÉ KRITÉRIÁ

      Všetky kritériá, s výnimkou kritéria 3 týkajúceho sa limitných hodnôt VOC, sa vzťahujú na náterovú farbu alebo lak v obale. V súlade so smernicou Európskeho parlamentu a Rady 2004/42/ES (2) sa limitné hodnoty VOC vzťahujú na prípravok pripravený na použitie, takže pri výpočte maximálneho obsahu VOC by sa mali zohľadniť všetky odporúčané prísady, napríklad farbivá a/alebo riedidlá. Dodávatelia surovín budú povinní poskytnúť na tento výpočet údaje o obsahu tuhých látok, obsahu VOC a hustote výrobku.
      Kritériá 1 a 2 sa vzťahujú len na biele a svetlofarebné náterové farby (vrátane vrchných náterov, základných náterových farieb a podkladových náterov a/alebo medziproduktov).
      Pokiaľ ide o tónovacie systémy, kritériá 1 a 2 sa vzťahujú iba na biele základné farby (základná farba obsahujúca najviac TiO2). V prípadoch, keď biela základná farba nespĺňa požiadavku aspoň 8 m2 na liter pri krycej mohutnosti 98 % podľa kritéria 7 písm. a), kritériá sa musia splniť po tónovaní, aby sa vytvorila štandardná farba RAL 9010.
      Kritériá 1 a 2 sa nevzťahujú na priehľadné náterové látky.
      1.   Biele pigmenty

         Obsah bielych pigmentov (biele anorganické pigmenty s indexom lomu vyšším ako 1,8): Náterové farby musia mať obsah bieleho pigmentu nižší alebo rovný 36 g/m2 suchého filmu s 98 % krycou schopnosťou. Táto požiadavka sa nevzťahuje na laky ani na moridlá na drevo.

         Posudzovanie a overovanie: Žiadateľ buď predloží vyhlásenie o nepoužívaní, alebo poskytne doklady preukazujúce obsah bielych pigmentov a výdatnosť, spolu s podrobným výpočtom preukazujúcim súlad s týmto kritériom.
      2.   Oxid titaničitý

         Oxid titaničitý: Emisie a vypúšťanie odpadov z výroby všetkých používaných pigmentov oxidu titaničitého nesmú presiahnuť tieto hodnoty (odvodené z referenčného dokumentu o osvedčenej dostupnej technológii pre veľkoobjemovú výrobu anorganických chemických látok (BREF) (august 2007):

                  —

                  SOx emisie (vyjadrené ako SO2): 252 mg/m2 suchého filmu (98 % krycia schopnosť),

                  —

                  odpady síranov: 18 g/m2 suchého filmu (98 % krycia schopnosť),

                  —

                  odpady chloridov: 3,7, 6,4 a 11,9 g/m2 suchého filmu (98 % krycia schopnosť) pri prírodnom rutile, syntetickom rutile a troskovej rude.

         Posudzovanie a overovanie: Žiadateľ buď predloží vyhlásenie o nepoužívaní týchto látok, alebo poskytne sprievodnú dokumentáciu s údajmi o úrovni príslušných emisií a vypúšťaní odpadov pre tieto parametre, obsahu oxidu titaničitého vo výrobku a výdatnosti, spolu s podrobnými výpočtami preukazujúcimi súlad s týmto kritériom.
      3.   Prchavé organické zlúčeniny (VOC)

      Obsah VOC nesmie presiahnuť tieto hodnoty:

                  Klasifikácia výrobku (smernica 2004/42/ES)

                  Limitné hodnoty VOC (g/l vrátane vody)

                  Interiérová matná farba (steny/stropy) (lesk < 25@60 °)

                  15

                  Interiérová lesklá farba (steny/stropy) (lesk > 25@60 °)

                  60

                  Interiérové náterové farby na drevo a kov na obloženie a obvodové plášte budov, vrátane podkladových náterov

                  90

                  Interiérové laky na obloženie a moridlá na drevo, vrátane nepriehľadných moridiel na drevo

                  75

                  Interiérové tenkovrstvové moridlá na drevo

                  75

                  Základné náterové farby

                  15

                  Spojivové základné náterové farby

                  15

                  Jednozložkové náterové látky

                  100

                  Dvojzložkové reaktívne náterové látky na špecifické koncové použitie, napríklad na podlahy

                  100

                  Náterové látky s dekoratívnym účinkom

                  90

            V tejto súvislosti výraz „prchavé organické zlúčeniny (VOC)“ znamená akékoľvek organické zlúčeniny, ktoré majú začiatočnú teplotu varu najviac 250 °C meranú pri štandardnom tlaku 101,3 kPa, ako sa vymedzuje v smernici 2004/42/ES. Na vymedzenie limitných hodnôt VOC sa používajú podkategórie pre náterové farby a laky tejto smernice. Tu sú zobrazené len kategórie týkajúce sa náterových látok určených na použitie vo vnútorných priestoroch.

         Posudzovanie a overovanie: Žiadateľ poskytne vyhlásenie o súlade s týmto kritériom. Žiadateľ uvedie pri všetkých výrobkoch obsah VOC.
      4.   Prchavé aromatické uhľovodíky (PAU)

         Prchavé aromatické uhľovodíky sa priamo do výrobku pred tónovaním alebo prípadne počas tónovania nepridávajú; zložky obsahujúce PAU je však možné pridať do takej miery, aby ich obsah v konečnom výrobku nepresiahol 0,1 % (hm.).
      V tejto súvislosti znamená prchavý aromatický uhľovodík (PAU) akúkoľvek organickú zlúčeninu, ako sa vymedzuje v smernici 2004/42/ES, ktorá má začiatočnú teplotu varu najviac 250 °C meranú pri štandardnom tlaku 101,3 kPa, a ktorá má vo svojom štruktúrnom vzorci najmenej jedno aromatické jadro.

         Posudzovanie a overovanie: Žiadateľ poskytne vyhlásenie o súlade s týmto kritériom, v ktorom uvedie, že PAU nebol pridaný inak ako v podobe prefabrikovaných zložiek a v prípade potreby poskytne vyhlásenia od dodávateľov týchto zložiek, v ktorých je potvrdený obsah PAU v týchto zložkách.
      5.   Ťažké kovy

      Ako zložka výrobku alebo tónovacej farby (ak prichádza do úvahy) (či ide o látku, alebo súčasť ktoréhokoľvek používaného prípravku) sa nemôžu používať tieto ťažké kovy ani ich zlúčeniny: kadmium, olovo, chróm (VI), ortuť, arzén, bárium (s výnimkou síranu bárnatého), selén, antimón.
      Kobalt sa takisto nepridáva ako zložka s výnimkou kobaltových solí používaných ako vysúšadlo v alkydových náterových farbách. Uvedené soli sa môžu použiť v koncentrácii nepresahujúcej 0,05 % (hm.) v konečnom výrobku, stanovenej ako kovový kobalt. Z tejto požiadavky je vyňatý aj kobalt v pigmentoch.
      Pripúšťa sa, že zložky môžu obsahovať stopy týchto kovov až do úrovne 0,01 % (hm.), pochádzajúce z nečistôt obsiahnutých v surovinách.

         Posudzovanie a overovanie: Žiadateľ poskytne vyhlásenie o súlade s týmto kritériom, prípadne aj vyhlásenia od dodávateľov zložiek.
      6.   Nebezpečné látky

                  a)

                     Výrobok: V súlade so smernicou Európskeho parlamentu a Rady 1999/45/ES (3) sa výrobok pred tónovaním ani po prípadnom tónovaní neklasifikuje ako veľmi toxický, toxický, nebezpečný pre životné prostredie, karcinogénny, toxický pre reprodukciu, zdraviu škodlivý, korozívny, mutagénny alebo dráždivý (len v prípadoch, keď je to spôsobené prítomnosťou zložiek označených ako R43).

                     Posudzovanie a overovanie: Žiadateľ poskytne vyhlásenie o súlade s týmto kritériom, ako aj kartu bezpečnostných údajov spĺňajúcu požiadavky prílohy II k nariadeniu ES č. 1907/2006 (REACH).

                  b)

                     Zložky (veľmi toxické, toxické, karcinogénne, mutagénne, poškodzujúce reprodukciu): Nemôže sa použiť zložka, vrátane zložiek (prípadne) použitých pri tónovaní, ktorá v čase podania žiadosti spĺňa kritériá klasifikácie podľa niektorej z týchto viet upozorňujúcich na riziko (alebo ich kombinácií):

                              —

                              R23 (toxický pri vdýchnutí),

                              —

                              R24 (toxický pri styku s pokožkou),

                              —

                              R25 (toxický po požití),

                              —

                              R26 (veľmi toxický pri vdýchnutí),

                              —

                              R27 (veľmi toxický pri styku s pokožkou),

                              —

                              R28 (veľmi toxický po požití),

                              —

                              R33 (nebezpečenstvo kumulatívnych účinkov),

                              —

                              R39 (nebezpečenstvo veľmi vážnych nevratných účinkov),

                              —

                              R40 (možnosť karcinogénneho účinku),

                              —

                              R42 (môže spôsobiť senzibilizáciu pri vdýchnutí),

                              —

                              R45 (môže spôsobiť rakovinu),

                              —

                              R46 (môže spôsobiť dedičné genetické poškodenie),

                              —

                              R48 (nebezpečenstvo vážneho poškodenia zdravia pri dlhodobej expozícii),

                              —

                              R49 (môže spôsobiť rakovinu pri vdýchnutí),

                              —

                              R60 (môže poškodiť plodnosť),

                              —

                              R61 (môže spôsobiť poškodenie nenarodeného dieťaťa),

                              —

                              R62 (možné riziko poškodenia plodnosti),

                              —

                              R63 (možné riziko poškodenia nenarodeného dieťaťa),

                              —

                              R68 (možné riziko nevratných účinkov),

                        ako sa ustanovuje v smernici Rady 67/548/EHS (4) alebo v smernici 1999/45/ES. Aktívne zložky používané v zložení výrobku ako konzervačné látky a označené ktoroukoľvek z týchto viet upozorňujúcich na riziko R23, R24, R25, R26, R27, R28, R39, R40 alebo R48 (alebo ich kombináciou) sa však môžu použiť maximálne v množstve 0,1 % (hm.) celkového zloženia náterovej farby.
                  Alternatívne je možné zohľadniť globálne harmonizovaný systém (GHS) klasifikácie (5). V takomto prípade sa nepoužijú tie zložky vrátane prípadných zložiek používaných pri tónovaní, ktoré sú klasifikované týmito vetami (alebo ich kombináciami):

                              —

                              Akútna toxicita (orálna) – kategória I, II, III,

                              —

                              Akútna toxicita (kožná) – kategória I, II, III,

                              —

                              Akútna toxicita (vdýchnutie) – kategória I, II, III,

                              —

                              Senzibilizácia dýchacích orgánov – kategória I,

                              —

                              Mutagénne látky – kategória I, II,

                              —

                              Karcinogénne látky – kategória I, II,

                              —

                              Látky toxické pre reprodukciu – kategória I, II,

                              —

                              Systémová toxicita pre konkrétne cieľové orgány (jednorazová expozícia) – kategória I, II,

                              —

                              Systémová toxicita pre konkrétne cieľové orgány (opakovaná expozícia) – kategória I, II,

                        ako je uvedené v ustanovení ST/SG/AC.10/30 (6) a revidované v ST/SG/AC.10/34/Add.3 o globálne harmonizovanom systéme klasifikácie a označovania chemických látok. Aktívne zložky, ktoré sa používajú v zložení výrobku ako konzervanty a ktorým je priradená ktorákoľvek z nasledujúcich kategórií GHS, sa napriek tomu môžu použiť maximálne v množstve 0,1 % (hm.) z celkového zloženia náterovej farby:

                              —

                              Akútna toxicita (orálna, kožná, inhalačná) – I, II, III (iba orálna a kožná),

                              —

                              Systémová toxicita pre konkrétne cieľové orgány (jednorazová a/alebo opakovaná expozícia) – I, II (alebo ich kombinácie) a

                              —

                              Karcinogenita – kategória II.

                        Metyletylketoxím sa môže použiť v alkydových náterových farbách maximálne v množstve 0,3 % (hm.).

                     Posudzovanie a overovanie: Žiadateľ poskytne vyhlásenie o súlade s týmto kritériom, ako aj kartu bezpečnostných údajov spĺňajúcu požiadavky prílohy II k REACH (nariadenie ES č. 1907/2006).

                  c)

                     Zložky (nebezpečné pre životné prostredie): Nemôže sa použiť zložka presahujúca 2 % (hm.), vrátane zložiek (prípadne) použitých pri tónovaní, ktorá v čase podania žiadosti spĺňa kritériá klasifikácie podľa niektorej z týchto viet upozorňujúcich na riziko (alebo ich kombinácií):

                              —

                              N R50 (veľmi toxický pre vodné organizmy),

                              —

                              N R50/53 (veľmi toxický pre vodné organizmy, môže spôsobiť dlhodobé nepriaznivé účinky vo vodnom prostredí),

                              —

                              N R51/53 (toxický pre vodné organizmy, môže spôsobiť dlhodobé nepriaznivé účinky vo vodnom prostredí),

                              —

                              N R52/53 (škodlivý pre vodné organizmy, môže spôsobiť dlhodobé nepriaznivé účinky vo vodnom prostredí),

                              —

                              R51 (toxický pre vodné organizmy),

                              —

                              R52 (škodlivý pre vodné organizmy),

                              —

                              R53 (môže spôsobiť dlhodobé nepriaznivé účinky vo vodnom prostredí),

                        ako sa ustanovuje v smernici 67/548/EHS alebo v smernici 1999/45/ES.
                  Alternatívne je možné zohľadniť globálne harmonizovaný systém (GHS) klasifikácie (7). V tomto prípade ani jedna zložka nesmie presiahnuť 2 % (hm.) vrátane zložiek prípadne použitých na tónovanie, ktoré v čase podania žiadosti sú alebo môžu byť klasifikované takto:
                  Kategórie toxicity pre vodné prostredie (a ich kombinácie):

                              —

                              Akútna I, II, III,

                              —

                              Chronická I, II, III,

                        ako je uvedené v ustanovení ST/SG/AC.10/30 a revidované v ST/SG/AC.10/34/Add.3 o globálne harmonizovanom systéme klasifikácie a označovania chemických látok.
                  V každom prípade celkový súčet všetkých zložiek, ktoré v čase podania žiadosti sú alebo môžu byť označené niektorou z týchto viet upozorňujúcich na riziko (alebo ich kombináciami) alebo klasifikáciami GHS, nesmie presiahnuť 4 % (hm.).
                  Táto požiadavka sa nevzťahuje na amoniak alebo alkylovaný amoniak.
                  Táto požiadavka nemá vplyv na povinnosť splniť požiadavku ustanovenú vo vyššie uvedenom kritériu 6 písm. a).

                     Posudzovanie a overovanie: Žiadateľ poskytne vyhlásenie o súlade s týmto kritériom spolu so zoznamom zložiek a kartami bezpečnostných údajov o každej zložke spĺňajúcimi požiadavky prílohy II k nariadeniu ES č. 1907/2006 (REACH).

                  d)

                     Alkylfenoletoxyláty (APEO): APEO sa nepoužívajú vo výrobku pred tónovaním alebo počas tónovania (ak to prichádza do úvahy).

                     Posudzovanie a overovanie: Žiadateľ poskytne vyhlásenie o súlade s týmto kritériom.

                  e)

                     Zlúčeniny izotiazolinónu: Obsah zlúčenín izotiazolinónu vo výrobku nesmie presiahnuť 0,05 % (hm.) pred tónovaním alebo po tónovaní (ak sa uskutočňuje). Podobne obsah zmesi 5-chlór-2-metyl-2H-izotiazol-3-ónu (č. ES 247-500-7) a 2-metyl-2H-izotiazol-3-ónu (č. ES 220-239-6) (3: 1) nesmie presiahnuť 0,0015 % (hm.).

                     Posudzovanie a overovanie: Žiadateľ poskytne vyhlásenie o súlade s týmto kritériom a uvedie množstvá (ak sa použili).

                  f)

                  Perfluórované alkylsulfonáty (PFAS), perfluórované karboxylové kyseliny (PFCA) vrátane kyseliny perfluóroktánovej (PFOA) a príbuzných látok uvedených v dokumente OECD Predbežný zoznam PFOS, PFAS, PFOA, PFCA, príbuzných zlúčenín a chemických látok, ktoré môžu degradovať na PFCA (v znení revidovanom v roku 2007) nie sú vo výrobku povolené. Zoznam OECD je uvedený v prílohe k dokumentu obsahujúcom tieto kritériá.

                     Posudzovanie a overovanie: Žiadateľ poskytne vyhlásenie o súlade s týmto kritériom.

                  g)

                     Formaldehydy: Voľné formaldehydy sa nesmú pridávať. Látky, ktoré uvoľňujú formaldehyd, sa môžu pridávať iba v množstvách zaručujúcich, že konečný obsah formaldehydu po tónovaní (ak prichádza do úvahy) nepresiahne 0,001 % (hm.).

                     Posudzovanie a overovanie: Žiadateľ poskytne vyhlásenie o súlade s týmto kritériom. Žiadateľ okrem toho poskytne výsledky skúšok od dodávateľov surovín stanovené skúšobnou metódou VdL-RL 03 (VdL návod 03) „koncentrácia formaldehydu v disperzných farbách stanovená acetylacetónovou metódou“ a výpočty týkajúce sa údajov z týchto skúšok k hotovému výrobku, aby sa uviedlo, že konečná maximálna možná koncentrácia formaldehydu uvoľneného z látok uvoľňujúcich formaldehyd nie je vyššia ako 0,001 % (hm.). Alternatívne sa formaldehyd vzniknutý z látok uvoľňujúcich formaldehyd môže v konečnom výrobku stanoviť vysokoúčinnou kvapalinovou chromatografiou (HPLC).

                  h)

                     Halogenované organické rozpúšťadlá: Bez toho, aby boli dotknuté kritériá 6 písm. a), písm. b) a písm. c), iba halogenované zlúčeniny, ktoré v čase podania žiadosti boli posúdené z hľadiska rizika a neboli klasifikované vetami upozorňujúcimi na riziko (alebo ich kombináciami): R26/27, R45, R48/20/22, R50, R51, R52, R53, R50/53, R51/53, R52/53 a R59 v súlade so smernicami 67/548/EHS a 1999/45/ES sa môžu používať vo výrobku pred tónovaním alebo po tónovaní (ak sa uskutočnilo).

                     Posudzovanie a overovanie: Žiadateľ poskytne vyhlásenie o súlade s týmto kritériom.

                  i)

                     Ftaláty: Bez toho, aby boli dotknuté kritériá 6 písm. a), písm. b) a písm. c), iba ftaláty, ktoré boli v čase podania žiadosti posúdené z hľadiska rizika a neboli klasifikované vetami upozorňujúcimi na riziko (alebo ich kombináciami): R60, R61, R62, R50, R51, R52, R53, R50/53, R51/53, R52/53 v súlade so smernicou 67/548/EHS a jej zmenami a doplneniami sa môžu používať vo výrobku pred tónovaním alebo po tónovaní (ak to prichádza do úvahy). Okrem toho DNOP (di-n-oktylftalát), DINP (di-izononylftalát) a DIDP (di-izodecylftalát) nie sú vo výrobku povolené.

                     Posudzovanie a overovanie: Žiadateľ poskytne vyhlásenie o súlade s týmto kritériom.

            7.   Spôsobilosť na použitie

                  a)

                     Výdatnosť: Biele a svetlofarebné náterové farby (vrátane vrchných, základných, podkladových náterov a/alebo medzivrstiev) musia mať výdatnosť (pri krycej schopnosti 98 %) aspoň 8 m2 na liter výrobku.
                  Pokiaľ ide o tónovacie systémy, toto kritérium sa vzťahuje len na bielu základnú farbu (obsahujúcu najviac TiO2). V prípadoch, keď biela základná farba nespĺňa požiadavku aspoň 8 m2 na liter pri krycej schopnosti 98 %, súlad s kritériom sa musí dosiahnuť po tónovaní bielej základnej farby s cieľom vytvoriť štandardnú farbu RAL 9010. Na všetky ostatné základné farby používané na vytvorenie tónovaných výrobkov – čo sú základné farby, ktoré spravidla obsahujú menej TiO2 a ktoré nespĺňajú požiadavku aspoň 8 m2 na liter výrobku pri krycej schopnosti 98 % – sa toto kritérium nevzťahuje. Pokiaľ ide o náterové farby, ktoré sú súčasťou tónovacích systémov, žiadateľ musí koncovému používateľovi poskytnúť informácie o balení výrobku a/alebo POS, ktorý farebný odtieň alebo základná náterová farba/podkladový náter (v rámci možností označený európskou environmentálnou značkou) treba použiť ako základnú vrstvu pred nanesením farby tmavšieho odtieňa.
                  Základné farby so špecifickými tmeliacimi/tesniacimi, penetračnými/spojivovými vlastnosťami a základné farby s osobitnou priľnavosťou na hliník a galvanizované povrchy musia mať výdatnosť (pri krycej schopnosti 98 %) aspoň 6 m2 na liter výrobku.
                  Hrubé dekoratívne náterové látky (náterové farby, ktoré sú osobitne navrhnuté tak, aby poskytovali trojrozmerný dekoratívny účinok a sú preto charakterizované veľmi hrubou vrstvou) musia mať výdatnosť aspoň 1 m2 na kg výrobku.
                  Táto požiadavka sa nevzťahuje na laky, moridlá na drevo, podlahové náterové látky, podlahové náterové farby, podkladové nátery a priľnavé základné náterové farby ani akékoľvek iné priehľadné náterové látky.

                     Posudzovanie a overovanie: Žiadateľ poskytne protokol o skúške s použitím metódy ISO 6504/1 (Náterové farby a laky – stanovenie krycej mohutnosti – časť 1: Kubelkova-Munkova metóda pre biele a svetlofarebné náterové farby) alebo 6504/3 [časť 3: Stanovenie kontrastného pomeru (krycej schopnosti) svetlých náterov nanášaných pri konštantnej výdatnosti] alebo pre náterové farby, osobitne navrhnuté tak, aby poskytovali trojrozmerný dekoratívny dojem a charakterizované veľmi hrubou vrstvou, metódou NF T 30073 (alebo rovnocennou metódou). Pokiaľ ide o základné nátery používané na vytvorenie tónovaných výrobkov, ktoré sa nevyhodnotili podľa uvedených požiadaviek, žiadateľ poskytne dôkaz, že koncovému používateľovi odporučil používať základnú náterovú farbu a/alebo šedú farbu (alebo iný vhodný odtieň) podkladovej farby pred aplikáciou výrobku.

                  b)

                     Odolnosť proti oderu za mokra: Farby na múry (podľa EN 13300), pri ktorých sa udáva (na výrobku alebo pri uvádzaní na trh), že možno ich umývať, čistiť alebo kefovať, musia byť odolné proti oderu za mokra, stanovenú podľa EN 13300 a EN ISO 11998, triedy 2 alebo vyššiu (nepresahujúcu 20 mikrónov po 200 cykloch).
                  V dôsledku širokej škály možných tónovacích farieb bude toto kritérium obmedzené na skúšanie základných tónovacích farieb.

                     Posudzovanie a overovanie: Žiadateľ predloží protokol o skúške podľa normy EN 13300 s použitím metódy EN ISO 11998 (Stanovenie čistiteľnosti a stanovenie odolnosti proti oderu za mokra) a preukáže (na obale od výrobku alebo príslušnom marketingovom materiáli), že konečný používateľ je informovaný o tom, že v prípade farieb na stropy sa neskúšala odolnosť proti oderu za mokra.

                  c)

                     Odolnosť proti vode: Laky, podlahové náterové látky a podlahové náterové farby musia mať odolnosť proti vode podľa ISO 2812-3, aby po 24-hodinovej expozícii a ďalších 16 hodinách po expozícii nenastala zmena lesku alebo farby.

                     Posudzovanie a overovanie: Žiadateľ poskytne protokol o skúške s použitím metódy ISO 2812-3 (Náterové farby a laky – stanovenie odolnosti náterov proti pôsobeniu kvapalín – časť 3: Metóda s použitím absorbčného prostriedku).

                  d)

                     Priľnavosť: Podlahové náterové látky, podlahové náterové farby a podlahové podkladové náterové farby, náterové látky na kov a drevo musia vykázať v skúške priľnavosti podľa normy EN 2409 najmenej hodnotu 2. Pigmentované základné náterové farby na murivo musia úspešne prejsť odtrhovou skúškou podľa EN 24624 (ISO 4624) v prípadoch, keď je miera súdržnosti podkladu menšia než priľnavosť náterovej farby, v opačnom prípade musí priľnavosť náterovej farby presiahnuť hodnotu 1,5 Mpa.
                  Priehľadné základné náterové farby nie sú v tejto požiadavke zahrnuté.

                     Posudzovanie a overovanie: Žiadateľ poskytne protokol o skúške s použitím metódy podľa EN ISO 2409 alebo prípadne EN 24624 (ISO 4624).

                  e)

                     Oder: Podlahové náterové látky a podlahové náterové farby musia mať odolnosť proti oderu neprevyšujúcu 70 mg straty na hmotnosti po 1 000 skúšobných cykloch s 1 000 g záťažou a cyklom CS10 podľa EN ISO 7784-2:2006.

                     Posudzovanie a overovanie: Žiadateľ poskytne protokol o skúške s použitím metódy podľa EN ISO 7784-2:2006 preukazujúci súlad s týmto kritériom.

            8.   Informácie pre spotrebiteľov

      Na obale sa uvedie alebo sa k nemu priloží táto informácia:

                  —

                  použitie, podklad a podmienky používania, na ktoré je výrobok určený. Informácie obsahujú rady týkajúce sa prípravných prác atď., ako napríklad správna príprava podkladu, (prípadné) pokyny na použitie vo vnútorných priestoroch alebo teplota,

                  —

                  odporúčania týkajúce sa čistenia náradia a vhodného nakladania s odpadom (aby sa obmedzilo znečistenie vody). Tieto odporúčania sa upravia podľa druhu predmetného výrobku a oblasti daného použitia a v prípade potreby sa môžu použiť piktogramy,

                  —

                  odporúčania týkajúce sa podmienok skladovania výrobku po otvorení (s cieľom obmedziť tuhý odpad) vrátane bezpečnostných pokynov, ak je to vhodné,

                  —

                  pokiaľ ide o tmavšie náterové látky, na ktoré sa kritérium 7 písm. a) nevzťahuje, odporúča sa použiť správnu základnú náterovú farbu alebo základnú farbu (v rámci možnosti s environmentálnou značkou Spoločenstva),

                  —

                  v prípade hustých dekoratívnych náterových látok sa uvedie text s informáciou, že ide o náterové látky osobitne navrhnuté na vytváranie trojrozmerného dekoratívneho účinku,

                  —

                  text upozorňujúci na to, že nepoužitá náterová farba si vyžaduje odborné zaobchádzanie z hľadiska environmentálne bezpečného zneškodnenia a to znamená, že takáto farba by sa nemala vyhadzovať s domovým odpadom. O informáciu týkajúcu sa zneškodnenia a zberu treba požiadať miestny orgán,

                  —

                  odporúčania na preventívne ochranné opatrenia pre maliara. Tento (alebo rovnocenný) text sa uvedie na obale alebo sa k nemu priloží:
                  „Ďalšie informácie o dôvode udelenia značky Európsky kvet tomuto výrobku sú dostupné na webovej lokalite: http://ec.europa.eu/environment/ecolabel.“

         Posudzovanie a overovanie: Pri predložení žiadosti sa pripojí vzorka balenia výrobku spolu so zodpovedajúcim vyhlásením o splnení tohto kritéria.
      9.   Informácie uvedené na environmentálnej značke

      Kolónka 2 na environmentálnej značke obsahuje tento text:

                  —

                  dobré vlastnosti pri použití vo vnútorných priestoroch,

                  —

                  obmedzený obsah nebezpečných látok,

                  —

                  nízky obsah rozpúšťadiel.

         Posudzovanie a overovanie: Žiadateľ poskytne vzorku obalu výrobku so značkou spolu s vyhlásením o splnení tohto kritéria.

         (1)  Ú. v. EÚ L 396, 30.12.2006, s. 1.

         (2)  Ú. v. EÚ L 143, 30.4.2004, s. 87.

         (3)  Ú. v. ES L 200, 30.7.1999, s. 1.

         (4)  Ú. v. ES 196, 16.8.1967, s. 1

         (5)  Európska komisia prijala 27. júna 2007 Návrh nariadenia Európskeho parlamentu a Rady o klasifikácii, označovaní a balení látok a zmesí, ktorým sa mení a dopĺňa smernica 67/548/EHS a nariadenie (ES) č. 1907/2006 [KOM(2007) 355 v konečnom znení]. Ďalšie informácie týkajúce sa prekrývania medzi existujúcim systémom a GHS sú v prílohe VII vo zväzku III prijatého návrhu: http://ec.europa.eu/enterprise/reach/docs/ghs/ghs_prop_vol_iii_en.pdf.

         (6)  Výbor expertov Organizácie Spojených národov o preprave nebezpečných tovarov a o globálne harmonizovanom systéme klasifikácie a označovania chemických látok: http://www.unece.org/trans/main/dgdb/dgcomm/ac10rep.html.

         (7)  Pozri poznámku pod čiarou č. 5.


title: Rozhodnutie Európskeho parlamentu (EÚ) 2017/1693 z 27. apríla 2017 o absolutóriu za plnenie rozpočtu Európskej železničnej agentúry (teraz Železničná agentúra Európskej únie) za rozpočtový rok 2015

text:
               29.9.2017

               SK

               Úradný vestník Európskej únie

               L 252/272

         ROZHODNUTIE EURÓPSKEHO PARLAMENTU (EÚ) 2017/1693
   z 27. apríla 2017
   o absolutóriu za plnenie rozpočtu Európskej železničnej agentúry (teraz Železničná agentúra Európskej únie) za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej železničnej agentúry za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0063/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,

               —

               so zreteľom na nariadenie Európskeho parlamentu a Rady (EÚ) 2016/796 z 11. mája 2016 o Železničnej agentúre Európskej únie, ktorým sa zrušuje nariadenie (ES) č. 881/2004 (5), a najmä na jeho článok 65,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A8-0128/2017),

               1.

               udeľuje absolutórium výkonnému riaditeľovi Železničnej agentúry Európskej únie za plnenie rozpočtu agentúry za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Železničnej agentúry Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 151.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. EÚ L 138, 26.5.2016, s. 1.

      (6)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2015/916 z 22. júla 2013 o podpise a uzavretí Dohody medzi Európskou úniou a Austráliou, ktorou sa zakladá rámec pre účasť Austrálie na operáciách krízového riadenia Európskej únie

text:
               16.6.2015

               SK

               Úradný vestník Európskej únie

               L 149/1

         ROZHODNUTIE RADY (EÚ) 2015/916
   z 22. júla 2013
   o podpise a uzavretí Dohody medzi Európskou úniou a Austráliou, ktorou sa zakladá rámec pre účasť Austrálie na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37,
   so zreteľom na Zmluvu o fungovaní Európskej únie, a najmä na jej článok 218 ods. 5 a 6,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Podmienky účasti tretích štátov na operáciách krízového riadenia Európskej únie by mali byť stanovené v dohode, ktorou sa zakladá rámec pre takúto prípadnú budúcu účasť, a nemali by sa vymedzovať jednotlivo pre každú dotknutú operáciu.

               (2)

               Po tom, ako Rada 26. apríla 2010 prijala rozhodnutie o poverení na začatie rokovaní, vysoká predstaviteľka Únie pre zahraničné veci a bezpečnostnú politiku dojednala Dohodu medzi Európskou úniou a Austráliou, ktorou sa zakladá rámec pre účasť Austrálie na operáciách krízového riadenia Európskej únie (ďalej len „dohoda“).

               (3)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Dohoda medzi Európskou úniou a Austráliou, ktorou sa zakladá rámec pre účasť Austrálie na operáciách krízového riadenia Európskej únie.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Predseda Rady v mene Únie vykoná oznámenie podľa článku 15 ods. 1 dohody. (1)

   Článok 4
   Toto rozhodnutie nadobúda účinnosť dňom jeho prijatia.

      V Bruseli 22. júla 2013

            Za Radu

            predsedníčka

         C. ASHTON

      (1)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.